da da da id en en da de de de nds nds de de fi da sv da da da de en ca da da nb da da da da da en nb da da da da da da nb da en en da da da da da da da da da es en en da da da da da da da da da da da fr sv it da da en sv da da de da sv en da da da da da da da da da da da da da da da da da da da da da da da da da da da nb en da da en nb da en en da da sv da sv da da nb en da de de da da da da de da da nl sl en da sv da pt fr pt es en da da da fr da da ca da da fi da nl da da da cs hbs_lat da da da da da da da da en da da da da da da da da da en da en da da da sv eo da da fr ar en da da da da da da
Læs alt om de danske julekalendre gennem tiderne
I 2003 besluttede TV 2 at lave en julekalender med kristendommen som omdrejningspunkt. To år senere i 2005 ville tv-stationen skabe en julekalender omhandlende nordisk mytologi. Resultatet blev børnejulekalenderen Jul i Valhal, der blev sendt fra 1. til 24. december i 2005.
Jul i Valhal er blandt andet inspireret af tegneserien Valhalla. Det er Peter Madsen, som står bag tegneserien, som desuden blev lavet til en tegnefilm i 1986. Noget særligt ved Jul i Valhal er blandt andet, at manuskriptforfatterne valgte at gøre guderne både fjollede og humoristiske. Det mødte kritik blandt nogle – de fleste seere og især børnene var dog begejstrede for karaktererne. Jul i Valhal blev endda den julekalender med det største seertal fra 2000 til 2010. Gennemsnitligt så intet mindre 1.232.000 seere med hver aften, når det næste afsnit af julekalenderen rullede over skærmen.
Sofie og Jonas’ kamp mod Lokes onde planer
Jul i Valhal begynder med, at Sofie og hendes mor sammen flytter midlertidigt ud til Sofies mormor, Ragnhild. Ragnhild bor i et hus ude i skoven. Her skal Sofie og hendes mor bo, indtil de skal flytte til Singapore, hvor moren har fået nyt job. Det er dog ikke kun Sofie og moren, som bor hos Ragnhild. Også skovløberen Asbjørn og hans to børn Emma og Jonas bor i huset.
I begyndelsen har især Sofie og Jonas vanskeligt ved at bo under samme tag. Det ændrer sig dog, da de sammen finder guden Loke i en stendysse ude i skoven. Loke sidder fanget, fordi han for mange år siden dræbte guden Balder. Han er dog snu og får hurtigt lokket Sofie og Jonas til at slippe ham fri.
Så snart Loke er på fri fod, rejserne han ud til jætterne for at planlægge en kamp mod guderne, som i sin tid lænkede ham fast i stendyssen. Ragnarok er under opsejling. Det er nu op til Sofie og Jonas at få stoppet Lokes onde planer. Sammen rejser de til Valhal, hvor guderne bor. I Valhal allierer Sofie og Jonas sig med guderne for at stoppe ragnarok og verdens undergang. Blandt andet får de hjælp fra gudernes overhoved Odin og hans søn Thor. Også gudinden Ydun og guden Heimdal slutter sig til i kampen mod Loke og jætterne.
Holdet bag Jul i Valhal
I de mest centrale roller spiller Laura Buhl Sofie, mens Jonas spilles af Lukas Thorsteinsson. Derudover er også blandt andre Troels Lyby, Ann Eleonora Jørgensen og Vigga Bro en del af skuespillerholdet bag. Det er Martin Schmidt, som har instrueret Jul i Valhal. Kendingsmelodien til Jul i Valhal er skrevet af Martin Brygmann.
apr9april 9, 2019 • By admin • Posted in 2000'erne, 2010'erne, TV2 • Tagged 2005, 2012 • Comments: 1
Martin og Ketil – Jul for begyndere
Juleeventyr med Martin og Ketil
Blandt andet lider julemanden af glutenallergi, så han ikke kan tåle risalamande. Han hverken husker eller hører særligt godt, hvilket gør det svært for ham at passe arbejdet på værkstedet. Sidst, men ikke mindst tåler julemanden heller ikke gran særligt godt. Julemanden har derfor brug for Martin og Ketils hjælp på værkstedet, så det kan blive jul igen. Heldigvis kommer også julefeen med assistance og kan hjælpe i værkstedet på rumskibet.
Julefeen giver hver dag Martin og Ketil en kalendergave. Indholdet i pakken bliver altid udgangspunktet for det eventyr, som Martin og Ketil tager på nede på jorden. Blandt andet besøger Martin og Ketil Norge, Tyskland og mange andre lande på deres eventyr.
Holdet bag Martin og Ketil – Jul for begyndere
Martin Keller og Ketil Teisen står selv sammen med Henning Lund Hoffmeier bag manuskriptet til Martin og Ketil – Jul for begyndere. Det er også Henning Lund Hoffmeier, som har instrueret julekalenderen. Julefeen spilles af Frederikke Sophie Hoffmeier, og julemanden spilles af Peter Darger. Martin og Ketil – Jul for begyndere blev genudsendt i 2006, 2007 og 2009.
apr9april 9, 2019 • By admin • Posted in 2000'erne, TV2, TV2 Zulu • Tagged 2005, 2006, 2007, 2009 • Comments: +
Voksenjulekalenderen CWC World blev første gang sendt på TV 2 i 2003. Dette var præcis to år efter, at første del i serien om Kanal Firkanten blev sendt på samme kanal. Igen i 2003 fik seerne altså i december måned fornøjelsen af nyhedsoplæseren Finn Nissen samt Regnar Worm. Det var netop på grund af CWC / Canal Wild Cards succes, at de Nattergale besluttede at lave en opfølger til den populære julekalender. Bedst kendt er de dog fortsat for Te Julekalender fra 1991.
Både Te Julekalender, CWC / Canal Wild Card og CWC World hænder indholdsmæssigt sammen. De Nattergale valgte altså i produktionen af de to julekalendere om Kanal Firkanten at trække på den tidligere succes. Det vidste sig at være populært hos seerne. I hvert fald har trioen gang på gang formået at skabe nærmest en landeplage med deres julekalendere. Det skete især med Te Julekalender, hvor nissernes sprog var en blanding mellem dansk og engelsk. Denne tendens spredte sig hurtigt blandt seerne i december måned i 1991 – og naturligvis ved genudsendelser.
Nyt på Kanal Firkanten
På tv-stationen Kanal Firkanten møder vi igen i CWC World det ikoniske par Finn Nissen og Regnar Worm. Samtidig er der gensyn med flere af de andre kendte karakterer fra julekalenderens første del. Noget nyt på tv-kanalen er imidlertid, at der nu er kommet live-band og publikum. Dog har Kulturministeriet besluttet ikke at give kanalen yderligere sendetilladelse. Løsningen på dette er, at Kanal Firkanten nu sender via deres egen satellit. Den vej igennem kan Finn Nissen og Regnar Worm sende live-tv ud til intet mindre end hele verden.
Finn Nissen og Regnar Worms publikum bliver blandt andet brugt til at deltage i en række afstemninger. Afstemningerne kan handle om alt mellem himmel og jord. Også andre indslag er blevet en del af værternes program på Kanal Firkanten i CWC World. Blandt andet kommer der indslag om digteren Jeronimus Poulsen, ligesom en talentkonkurrence også er kommet på programmet. Sidst, men ikke mindst, er også ørehængende julesange fra Winnie og Werner blevet en del af Kanal Firkanten.
Den kendte, danske trio
Igen er det Viggo Sommer, Uffe Rørbæk Madsen og Carsten Knudsen, som står bag julekalenderen CWC World. De tre udgør trioen De Nattergale, der især blev kendte med sangen ”Uha Da Da” fra 1988. Også Te Julekalender fik trioen stor anerkendelse for. Te Julekalender er blandt de første julekalendere specielt lavet til det voksne publikum.
En uge efter sidste afsnit af CWC World sendte holdet fra julekalenderen en nytårsspeciel. Dette skete naturligvis på nytårsaften den 31. december i 2003. Nytårsudgaven af CWC World blev sendt i forbindelse med Dronningens årlige nytårstale. CWC World blev genudsendt i 2005.
Andre Julekalendre af de samme skuespillere
apr8april 8, 2019 • By admin • Posted in 2000'erne, TV2, TV2 Zulu • Tagged 2003, 2005, voksenjulekalender • Comments: +
Bamses Julerejse – Mere om den eventyrlige julekalender
”Vi er på vej til dig, julemand”. Sådan synger Bamse, Kylling og Ælling i Bamses Julerejse. DR-julekalenderen fra 1996 er en fortælling om en eventyrlig rejse til Nordpolen. Julekalenderen er rettet mod små børn, men ses af seere i alle aldre. Hele 57% af børn mellem fire og ni år så Bamses Julerejse den første uge, den blev vist.
I Bamses Julerejse flyver Julemanden hver dag hen over himlen i sin kane. På en af turene får julemandens søn smidt julemandens gavebånd, gavepapir og til-og fra kort ud over kanens kant. Julemandens søn er nemlig træt af at lave gaver i gaveværkstedet. Uden gavepapir, bånd og kort kan julemanden ikke lave julegaver til verdens børn. Bliver det mon alligevel jul?
I Bamses Julerejse havner alle julemandens ting hos Bamse, Kylling og Ælling. Derfor beslutter de, at de vil rejse til julemandens land, Nordpolen, for at aflevere det hele. Selve rejsen begynder først i afsnit 13 af Bamses Julerejse. Det er en lang og besværlig rejse, men de tre venner er fast besluttede på at nå frem til julemanden inden jul. De må igennem sne og kulde med julemandens ejendele, men de mister ikke julehumøret.
Undervejs prøver drillenissen, julemandens søn, at forhindre Bamse, Kylling og Ælling i at nå frem til Nordpolen. Drillenissen er Bamses første rigtige modstander. Det gør Bamses Julerejse mere dramatisk end Bamses Billedbog. Drillenissen vil faktisk allerhelst spolere julen, men det vil Bamse, Kylling og Ælling ikke tillade. Bamse vil nemlig også have gaver, så han er fast besluttet på at aflevere julemandens ejendele tilbage.
Bamse var allerede en stor tv-stjerne, før han medvirkede i Bamses Julerejse. Den gule bamse havde sin egen serie, Bamses Billedbog, der startede i 1983. Bamse havde altså et stort børnepublikum. Derfor var det oplagt at give ham sin egen julekalender. Bamses Julerejse er da også blevet sendt flere gange end i 1996. Julekalenderen blev genudsendt i 1999, 2005 og 2012.
Bamse bliver spillet af Lars Bom, mens Brian Patterson spiller Kylling. Joan Bentsen medvirker som Ælling. Søren Hauch-Fausbøll spiller rollen som drillenissen, der vil gøre alt for at undgå sit arbejde på julemandens værksted. Aske Bentzon og Alberte Winding spiller også med i Bamses Julerejse som Bamses venner Aske og Luna.
Sange fra Bamses Julerejse
*Vi er på vej til dig, Julemand
Julemand Gi’ En Tur
Askes Hej Ho Sang
Vi Er På Vej Til Dig Julemand
Ska’ Vi Bytte Vores Huer?
Nu Er Det Jul
Rap Som En And
Afsnit fra Bamses Julerejse
Afsnit – kan ses lige her (tid: 23 min. 25 sek.)
Afsnit – kan ses lige her (tid: 20 min. 42 sek.)
Afsnit – kan ses lige her (tid: 19 min. 07 sek.)
Afsnit – kan ses lige her (tid: 21 min. 46 sek.)
Afsnit – kan ses lige her (tid: 22 min. 47 sek.)
Afsnit – kan ses lige her (tid: 23 min. 12 sek.)
Afsnit – kan ses lige her (tid: 21 min. 13 sek.)
Afsnit – kan ses lige her (tid: 21 min. 18 sek.)
Afsnit – kan ses lige her (tid: 21 min. 26 sek.)
Afsnit – kan ses lige her (tid: 25 min. 10 sek.)
Afsnit – kan ses lige her (tid: 23 min. 55 sek.)
Afsnit – kan ses lige her (tid: 25 min. 55 sek.)
Afsnit – kan ses lige her (tid: 22 min. 54 sek.)
Afsnit – kan ses lige her (tid: 18 min. 45 sek.)
Afsnit – kan ses lige her (tid: 22 min. 54 sek.)
Afsnit – kan ses lige her (tid: 22 min. 40 sek.)
Afsnit – kan ses lige her (tid: 25 min. 26 sek.)
Afsnit – kan ses lige her (tid: 21 min. 36 sek.)
Afsnit – kan ses lige her (tid: 23 min. 00 sek.)
Afsnit – kan ses lige her (tid: 19 min. 06 sek.)
Afsnit – kan ses lige her (tid: 22 min. 05 sek.)
Afsnit – kan ses lige her (tid: 23 min. 59 sek.)
Afsnit – kan ses lige her (tid: 26 min. 15 sek.)
Afsnit – kan ses lige her (tid: 21 min. 39 sek.)
Medvirkende i Bamses Julerejse
Lars Bom spiller Bamse
Brian Patterson spiller Kylling
Joan Bentsen spiller Ælling
Søren Hauch-Fausbøll spiller Drillenissen
Alberte Winding spiller Luna
Aske Bentzon spiller Aske
Ulrik Cold spiller Julemand
apr4april 4, 2019 • By admin • Posted in 1990erne, 2000'erne, 2010'erne, DR1 • Tagged 1996, 1999, 2005, 2012 • Comments: +
Årets første julekalender starter om:
Storm på Lugna Gatan
Theo og Den Magiske Talisman
Bliver det en hvid jul i år?
Gør dig klar til julen med en flot julekjole
Find de helt rigtige julegaver
9 gode råd til dates i December
Sådan får du råd til mere i julen
Vi bruger cookies for at sikre os du får den bedste oplevelse med Jule-Kalender.dkOk